એક સવારે રેશમને ઉબકા ચડ્યા રામો રેશમને લઇને પુષ્‍પાબેન નર્સ પાસે લઇ ગયો તપાસ કરીને રેશમનાગાલે મીઠી ટપલી મારીઃ ‘ રેશમ, તુ મા બનવાની છે‘ તે દિ‘રાત્રે રેશમ રામાની ગુચ્‍છાદાર છાતીમાં સમાઇ ગઇ. આખી રાત ચંદ્રના ચંદરણા નળીયા વાટે અંદર ઉતરી ને પતિ-પત્‍નીના શરીર સુખના મોરપિચ્‍છ ફેરવતા રહ્યા. છ મહિનામાં તો રેશમ ડીલીવરી કરવા પિયર ચાલી પણ આ ખુશી મંડ બીજા છ આઠ મહિના જ ચાલી. ગમે તે થયુ રામલાને ગળાનું કેન્‍સર થયુ. ત્રણ ચાર મહિનાના છોકરાને લઇને રેશમ દવાખાના ભટકતી રહી. પૈસા, મરચી, ઘરેણા સાફ થઇ ગયુ. રામો અજાણ નહોતો. રેશમને તેણે જયસિંહ પાસે પૈસા માટે મોકલી, જયસિંહે મોઘમ હસીને કહ્યુઃ રેશમ, મુંઝાતી નહી ગમે એટલા પૈસાની જરૂર પડે, ચાલી આવજે‘ હા, તુ ભલે મને પારકો માને, હું તો તને મારી પોતાની જ માનુ છુ‘ રેશમ થડકી ગઇ પૈસા લઇને પાછી આવી ત્‍યારે રામલાએ પોરસાઇને કહ્યુઃ ‘ જો, હું તને નહોતો કહેતો કે માણસ લાખ રૂપિ‍યાનો છે, તે એને રાખનો કરી દીધો ‘ રેશમ શું બોલે ? પણ કેન્‍સર હવે વકરી ગયુ હતુ રેશમ પૈસાનો ઉપાડ કરતી ગઇ છતા પણ એક દિવસ…